เรื่องร้องเรียน (สะพาน,ถนน,จราจร,ร้องเรียน,ป้าย,สอบถาม) วันที่ 2023-02-27 07:26:08 — แขวงพลับพลา เขตวังทองหลาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008057

ขอความช่วยเหลือให้แก้ไขปัญหา กรณีได้รับความเดือดร้อนจากการก่อสร้างทางบาทวิถี บริเวณซอยรามคำแหง 53  แขวงพลับพลา เขตวังทองหลาง  กรุงเทพมหานคร จุดสังเกตหากเดินทางเข้าซอยรามคำแหง 53 ไปจะเจอกับสะพาน ส่วนบริเวณที่มีการก่อสร้างทางบาทวิถี จะอยู่ห่างจากสะพานระยะทางประมาณ 350 เมตร เนื่องจากผู้ร้องแจ้งว่าบริเวณดังกล่าวมีการก่อสร้างทางบาทวิถีทั้ง 2 ฝั่งของถนน โดยเพิ่งเริ่มก่อสร้างในวันที่ 26 กุมภาพันธ์ 2566 ซึ่งในเวลาช่วงเช้าของวันดังกล่าวผู้ร้องได้ออกจากบ้านที่ตั้งอยู่ภายในซอยดังกล่าวเป็นบ้านเลขที่ บ้านเลขที่ 83/2 ขณะนั้นยังไม่ได้มีการเข้ามาดำเนินการก่อสร้างทางบาทวิถีแต่อย่างใด ปรากฏว่าเมื่อผู้ร้องกลับบ้านมาในช่วงเวลาประมาณ 22.00 น.  มีผู้รับเหมาเข้ามาดำเนินการก่อสร้างทางบาทวิถีและได้เว้นทางเข้าบ้านให้ผู้ร้องเล็กน้อย ซึ่งมีขนาดความกว้างที่รถยนต์ไม่สามารถขับรถเลี้ยวผ่านเพื่อเข้าไปยังบ้าน จะต้องแก้ไขปัญหาโดยการไปกลับรถเมื่อตีโค้งอีกฝั่งเข้าแทบจะไม่ได้ต้องลงไปโบกรถทำให้รถติดเป็นอย่างมาก และช่วงที่มีการเว้นทางเข้าบ้านให้กับประชาชนในพื้นที่มีการเว้นช่วงไม่เท่ากันมีเล็กบ้างกว้างบ้าง เมื่อผู้ร้องได้สอบถามกับผู้รับเหมาว่าทำไมไม่เท่ากันได้รับคำตอบว่าเป็นการกะระยะทางเอาเองของผู้รับเหมา ประกอบกับผู้ร้องแจ้งว่าตอนแรกทางผู้รับเหมาจะปิดทางเข้า-ออกบ้านของผู้ร้องด้วยซ้ำและแจ้งให้ผู้ร้องไปขออนุญาตจากสำนักงานเขตในการเปิดทางเข้า-ออกบ้านด้วยตนเองและมีการพูดจาไม่ดีใส่ผู้ร้องด้วย  อีกทั้งก่อนที่จะเข้ามาดำเนินการก่อสร้างทางบาทวิถีหน่วยงานที่รับผิดชอบไม่ได้มีการส่งหนังสือแจ้งให้ประชาชนในพื้นที่ทราบแต่อย่างใด และป้ายโครงการมีตัวอักษรขนาดเล็กจึงไม่สามารถดูได้ว่าโครงการจะแล้วเสร็จเมื่อไหร่ จากกรณีดังกล่าวทำให้ผู้ร้องสัญจรเข้า-ออกบ้านไม่สะดวก ส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องช่วยเหลือให้แก้ไขปัญหากรณีดังกล่าว เพื่อบรรเทาความเดือดร้อนของผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata